# ਲਾਜ਼ਮੀ ਸੇਵਾ ਤੰਗੀ ਸਹਾਇਤਾ ਗ੍ਰਾਂਟ

ਲਾਜ਼ਮੀ ਸੇਵਾ ਤੰਗੀ ਸਹਾਇਤਾ ਗ੍ਰਾਂਟ ਸਿੱਧੇ ਤੌਰ ਤੇ ਬਿਪਤਾ ਤੋਂ ਪ੍ਰਭਾਵਿਤ ਲੋਕਾਂ ਦੀ ਸਹਾਇਤਾ ਕਰਨ ਲਈ ਯੋਗਦਾਨ ਦੇ ਰੂਪ ਵਿੱਚ ਉਪਲਬਧ ਹੈ ਤਾਂ ਜੋ ਉਨ੍ਹਾਂ ਪਰਿਸਥਿਤੀਆਂ ਵਿੱਚ ਉਹ ਆਪਣੀਆਂ ਤੁਰੰਤ ਲੋੜਾਂ ਨੂੰ ਪੂਰਾ ਕਰ ਸਕਣ, ਜਿੱਥੇ ਉਨ੍ਹਾਂ ਨੇ 5 ਤੋਂ ਵੱਧ ਦਿਨਾਂ ਲਈ ਇਕ ਜਾਂ ਇੱਕ ਤੋਂ ਵੱਧ ਜ਼ਰੂਰੀ ਸੇਵਾਵਾਂ ਦੇ ਨੁਕਸਾਨ ਦਾ ਅਨੁਭਵ ਕੀਤਾ ਹੋਵੇ ।

**ਉਪਲਬਧ ਸਹਾਇਤਾ**

ਲਾਜ਼ਮੀ ਸੇਵਾ ਤੰਗੀ ਸਹਾਇਤਾ ਗ੍ਰਾਂਟ $150 ਪ੍ਰਤੀ ਵਿਅਕਤੀ, 5 ਜਾਂ ਇਸਤੋਂ ਵੱਧ ਜੀਆਂ ਦੇ ਪਰਿਵਾਰ $750 ਤੱਕ ਸਹਾਇਤਾ ਪ੍ਰਦਾਨ ਕਰਦਾ ਹੈ। ਅਨੁਦਾਨ ਤੁਹਾਡੇ ਇਲਾਕੇ ਵਿੱਚ ਇਸ ਦੀ ਮਿਤੀ ਲਾਗੂ ਹੋਣ ਦੇ ਬਾਅਦ 7 ਦਿਨਾਂ ਵਿੱਚ ਉਪਲਬਧ ਹੈ।

**ਯੋਗਤਾ**

ਤੁਹਾਨੂੰ ਯੋਗ ਹੋਣ ਲਈ ਹੇਠ ਲਿਖੇ ਸਾਰੇ ਮਾਪਦੰਡਾਂ ਨੂੰ ਪੂਰਾ ਕਰਨਾ ਹੋਵੇਗਾ:

• ਤੁਹਾਡਾ ਮੂਲ ਨਿਵਾਸ ਅਸਥਾਨ ਸਰਗਰਮ ਵਿੱਤੀ ਸਹਾਇਤਾ ਬਿਪਤਾ ਖੇਤਰ ਵਿੱਚ ਹੋਣਾ ਚਾਹੀਦਾ ਹੈ

• ਤੁਸੀਂ ਸਿੱਧੇ ਤੌਰ ਤੇ ਨੁਕਸਾਨ ਨਾਲ ਪ੍ਰਭਾਵਿਤ ਹੋਏ ਹੋਵੋ ਜਾਂ ਇਕ ਜਾਂ ਵੱਧ ਜ਼ਰੂਰੀ ਸੇਵਾਵਾਂ ਤੋਂ 5 ਦਿਨਾਂ ਤੱਕ ਸਿੱਧੇ ਤੌਰ ਤੇ ਘਟਨਾ ਦੇ ਨਤੀਜੇ ਕਾਰਨ ਤੰਗੀ ਕੱਟੀ ਹੋਵੇ

* ਤੰਗੀ ਪੀੜਤ ਹੋਵੇ
* ਲਾਜ਼ਮੀ ਸੇਵਾ ਤੰਗੀ ਸਹਾਇਤਾ ਗ੍ਰਾਂਟ ਹੇਠ ਲਿਖੇ ਨੁਕਸਾਨਾਂ ਵਾਸਤੇ ਉਪਲਬਧ ਹੋਵੇਗਾ:
* ਬਿਜਲੀ, ਬਿਜਲੀ ਸਪਲਾਈ ਦੇ ਹੋਰ ਪ੍ਰਕਾਰਾਂ ਸਮੇਤ ਅਤੇ ਜੇਕਰ ਤੁਹਾਡੀ ਸੰਪਤੀ ਤੇ ਬਿਜਲੀ ਦਾ ਇਹ ਹੀ ਇਕ ਸਾਧਨ ਹੋਵੇ।
* ਗੈਸ, ਇਸ ਵਿੱਚ ਗੈਸ ਬੋਤਲ ਵੀ ਸ਼ਾਮਲ ਹੈ, ਜੇਕਰ ਤੁਹਾਡੇ ਮੁੱਖ ਨਿਵਾਸ ਸਥਾਨ ਵਿੱਚ ਕੇਵਲ ਗੈਸ ਹੋਵੇ। ਜੇਕਰ ਬਿਜਲੀ ਦਾ ਕੁਨੈਕਸ਼ਨ ਹੈ ਤਾਂ ਫਿਰ ਗੈਸ ਇਕੱਲੀ ਸਹਾਇਤਾ ਲਈ ਯੋਗਤਾ ਪੂਰੀ ਨਹੀਂ ਕਰਦੀ।
* ਪਾਣੀ, ਪਾਣੀ ਦੇ ਟੈਂਕ ਸਮੇਤ ਜਿੱਥੇ ਤੁਹਾਡੀ ਮੂਲ ਰਿਹਾਇਸ਼ ਟੈਂਕ ਦੇ ਪਾਣੀ ਤੇ ਨਿਰਭਰ ਹੋਵੇ, ਸਿਰਫ ਜਿੱਥੇ ਪਾਣੀ ਦਾ ਬਦਲਵਾਂ ਸਰੋਤ ਉਪਲਬਧ ਨਾ ਕਰਾਇਆ ਗਿਆ ਹੋਵੇ।
* ਸੀਵਰੇਜ, ਸੈਪਟਿਕ ਟੈਂਕ ਸਮੇਤ, ਜਦੋਂ ਵਸਨੀਕ ਸਿਹਤ ਅਤੇ ਸੁਰੱਖਿਆ ਦੇ ਕਾਰਨ ਆਪਣੀ ਮੂਲ ਜਗ੍ਹਾ ਤੇ ਰਹਿਣ ਤੋਂ ਅਸਮਰੱਥ ਹੋਵੇ।

ਇਸ ਅਨੁਦਾਨ ਲਈ ਆਮਦਨੀ ਦਾ ਕੋਈ ਟੈਸਟ ਲਾਗੂ ਨਹੀਂ ਹੈ।

**ਅਪਲਾਈ ਕਿਸ ਤਰਾਂ ਕੀਤਾ ਜਾਵੇ**

ਜੇ ਤੁਹਾਨੂੰ ਲਗਦਾ ਹੈ ਕਿ ਤੁਸੀਂ ਉਪਰੋਕਤ ਯੋਗਤਾ ਤੇ ਖਰੇ ਉਤਰਦੇ ਹੋ ਅਤੇ ਤੁਹਾਨੂੰ ਸਹਾਇਤਾ ਚਾਹੀਦੀ ਹੈ, ਤਾਂ ਕ੍ਰਿਪਾ ਕਰਕੇ ਕਵੀਂਸਲੈਂਡ ਸਰਕਾਰ ਦੇ ਕਮਿਊਨਟੀ ਵਿਭਾਗ ਦੀ ਵੈੱਬਸਾਈਟ [www.communityrecovery.qld.gov.au](http://www.communityrecovery.qld.gov.au)

ਰਾਹੀਂ ਆਨਲਾਈਨ ਅਰਜ਼ੀ ਦਿਓ।

ਕ੍ਰਿਪਾ ਕਰਕੇ ਯਾਦ ਰੱਖੋ ਕਿ ਇਸ ਲਿੰਕ/ਵੈਬਸਾਈਟ ਦਾ ਪ੍ਰਯੋਗ ਤਦ ਤਕ ਨਹੀਂ ਕੀਤਾ ਜਾ ਸਕਦਾ ਹੈ, ਜਦ ਤੱਕ ਨਿੱਜੀ ਤੰਗੀ ਸਹਾਇਤਾ ਸਕੀਮ ਸਰਗਰਮ ਨਹੀਂ ਕੀਤੀ ਜਾਂਦੀ ਹੈ।

ਜੇ ਤੁਸੀਂ ਆਨਲਾਈਨ ਅਰਜੀ ਦੇਣ ਦੀ ਸਮਰੱਥਾ ਨਹੀਂ ਰੱਖਦੇ ਹੋ ਤਾਂ ਕ੍ਰਿਪਾ ਕਰਕੇ 1800 173 349 ਤੇ ਕਮਿਊਨਿਟੀ ਰਿਕਵਰੀ ਹਾਟਲਾਈਨ ਨੂੰ ਫ਼ੋਨ ਕਰੋ ਜਾਂ ਕਮਿਊਨਿਟੀ ਰਿਕਵਰੀ ਕੇਂਦਰ ਤੇ ਜਾਓ, ਜੇਕਰ ਖੁੱਲ੍ਹਾ ਹੈ ਤਾਂ।

**ਗ੍ਰਾਂਟ (ਅਨੁਦਾਨ) ਦਾ ਭੁਗਤਾਨ**

ਜਦੋਂ ਤੁਸੀਂ ਆਪਣੇ ਆਪ ਜਾਂ ਕਮਿਊਨਿਟੀ ਰਿਕਵਰੀ ਹਾਟਲਾਈਨ ਸਟਾਫ ਦੀ ਸਹਾਇਤਾ ਨਾਲ ਆਨਲਾਈਨ ਅਰਜ਼ੀ ਨੂੰ ਪੂਰਾ ਕਰਦੇ ਹੋ, ਤਾਂ ਤੁਹਾਨੂੰ ਇਹ ਚੋਣ ਕਰਨ ਦਾ ਮੌਕਾ ਮਿਲੇਗਾ ਕਿ ਤੁਸੀਂ ਫੰਡ ਆਪਣੇ ਨਾਮਜ਼ਦ ਬੈਂਕ ਦੁਆਰਾ ਸਥਾਪਤ ਸਮੇਂ ਸੀਮਾ ਦੇ ਅੰਦਰ ਆਪਣੇ ਨਾਮਜ਼ਦ ਖਾਤੇ ਵਿੱਚ ਇਲੈਕਟ੍ਰਾਨਿਕ ਤਰੀਕੇ ਨਾਲ ਤਬਦੀਲ (EFT) ਕਰਾਉਣੇ ਹਨ (ਇਹ ਪਸੰਦੀਦਾ ਢੰਗ ਹੈ), ਜਾਂ ਕਿਸੇ ਕਮਿਊਨਿਟੀ ਰਿਕਵਰੀ ਕੇਂਦਰ ਤੇ ਹਾਜ਼ਰ ਹੋ ਕੇ ਇਕ ਪੂਰਵ-ਅਦਾਇਗੀ ਰਿਕਵਰੀ ਡੈਬਿਟ ਕਾਰਡ ਲੈਣਾ ਹੈ ਜਿਸਦੀ ਵਰਤੋਂ ਸਾਰੇ ਅਜਿਹੇ ਰਿਟੇਲਰਾਂ ਤੇ ਕੀਤੀ ਜਾ ਸਕਦੀ ਹੈ, ਜਿਨ੍ਹਾਂ ਕੋਲ EFTPOS ਦੀ ਸਹੂਲਤ ਅਤੇ ਸਾਰੇ ATMs ਦੀ ਸੁਵਿਧਾ ਹੋਵੇ।

ਜੇਕਰ ਤੁਸੀਂ ਆਪਣੇ ਰਿਕਵਰੀ ਡੈਬਿਟ ਕਾਰਡ ਦਾ ਬਕਾਇਆ ਚੈੱਕ ਕਰਨਾ ਚਾਹੁੰਦੇ ਹੋ, ਤੁਸੀਂ ਵੈੱਬਸਾਈਟ [sam.emerchants.com.au/CommunityRecoveryCH](https://sam.emerchants.com.au/CommunityRecoveryCH) ਤੇ ਲੌਗ ਇਨ ਕਰਕੇ ਚੈੱਕ ਕਰ ਸਕਦੇ ਹੋ ।

**ਹੋਰ ਜਾਣਕਾਰੀ**

ਹੋਰ ਜਾਣਕਾਰੀ ਲਈ [www.qld.gov.au/communityrecovery](http://www.qld.gov.au/communityrecovery) ਵੈੱਬਸਾਈਟ ਦੇਖੋ ਜਾਂ 1800 173 349 ਨੰਬਰ ਤੇ ਫੋਨ ਕਰੋ।